Diari Oficial de la Generalitat Valenciana


Sumari del DOGV 1464, del 16-01-1991 (1991/819970)

ORDRE de 19 de desembre de 1990, del Conseller d'Economia i Hisenda, per la qual es deroga l'Ordre de 27 d'abril de 1990, de la ; Conselleria d'Economia i Hisenda.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/19/(1)/dof/vci/html**

### Dades del document

Número de DOGV
:   1464

Data del DOGV
:   16-01-1991

Secció del DOGV
:   DISPOSICIONS GENERALS

Número del document
:   1991/819970


Data del document
:   19-12-1990

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 19 de desembre de 1990, de la Conselleria d'Economia i Hisenda, per la qual es deroga l'Ordre de 27 d'abril de 1990, de la Conselleria d'Economia i Hisenda.  
Per Ordre de 27 d'abril de 1990, de la Conselleria d'Economia i Hisenda, s'adoptaren, amb caràcter provisional, una sèrie de mesures per tal de facilitar el cobrament de les retribucions meritades al personal que presta els seus serveis en el Consell, fins que s'establissen els mecanismes que permetrien la incorporació del personal esmentat a les nòmines.  
Posteriorment a aquesta ordre es van prendre les mesures oportunes per a la consecució de l'objectiu proposat, mitjançant els instruments següents:  
1. L?Ordre de 30 de maig de 1990, de la Conselleria d?Economia i Hisenda (DOGV de 13.06.90) sobre confecció, fiscalització, comptabilització i pagament de nòmines del personal de la Generalitat Valenciana.  
2. L?Ordre conjunta de 30 maig de les Conselleries d'Economia i Hisenda i Administració Pública (DOGV de 13.06.90) sobre substitucions per determinades baixes de personal.  
3. L?enregistrament descentralitzat de les nòmines pels centres gestors dels serveis centrals de les conselleries, a València, i pels centres gestors d'Alacant i Castelló, a través dels terminals de l?ordinador ubicats en els serveis territorials de la Conselleria d'Economia i Hisenda.  
Una vegada transcorregut un temps prudencial des de la implantació dels instruments descrits n'ha quedat suficientment provada l'eficàcia.  
En conseqüència, són innecessàries les mesures provisionals adoptades. Per això,  
ORDENE:  
Article únic  
Es derogada l?Ordre de 27 d'abril de 1990, de la Conselleria d'Economia i Hisenda (DOGV núm. 1296 de 4 de maig de 1990), sobre normes provisionals per al pagament de determinades retribucions de personal.  
DISPOSICIONS ADDICIONALS  
Primera  
En el termini de 15 dies hàbils des de la publicació d'aquesta ordre, els habilitats de fons de la Generalitat hauran de reposar a la Direcció General del Tresor i Patrimoni de la Conselleria d'Economia i Hisenda els fons que per al pagament de bestretes de nòmines els foren lliurats al seu moment.  
Segona  
La reposició a què es refereix l'article anterior es realitzarà mitjançant xec nominatiu a favor de «Generalitat Valenciana. Conselleria d?Economia i Hisenda», per l?import total dels fons rebuts.  
València, 19 de desembre de 1990.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI